ANC se Yolanda Botha sterf | Maroela Media
Yolanda Botha saam met haar medebeskuldigdes in die hof Foto: City Press
Botha, wat ook in die parlement se portefeuljekomitee oor maatskaplike ontwikkeling gedien het, is Sondag in die Gariep Mediclinic in Kimberley oorlede nadat sy met ŉ velkanker gediagnoseer is wat na haar brein versprei het.
Botha het saam met Trifecta-direkteur Christo Scholtz en senior ANC-lede John Block en Alvin Botes tereg gestaan op aanklagte van bedrog, korrupsie en geldwassery wat verband hou met die verhuring van staatsdepartemente se geboue.
Die Nasionale Vervolgingsgesag voer aan die Trifecta-groep het ŉ aantal ooreenkomste met staatsdepartemente in die Noord-Kaap aangegaan waar ŉ verhoogde koste vir verhurings of huurspasie gevra is. Al die beskuldigdes het onskuldig gepleit op alle aanklagte teen hulle of hul maatskappye.
Die Noord-Kaapse hooggeregshof het in November ŉ tweede mening versoek oor Botha se gesondheid nadat haar dokter, Theodorus Smallburger, aan die hof gesê het sy is terminaal siek, het die SAUK in daardie stadium berig. Die hof het gehoor sy het velkanker en Smallburger het getuig sy het gewasse in haar brein opgedoen wat haar langtermyngeheue kan beïnvloed. Hy het gewaarsku dat pasiënte met hierdie toestand nie lank leef nie. Die saak is uitgestel na 9 Februarie.
Ses verdrink in Rustenburg
Ja,uiteindelik seevier geregtigheid,jammer dit neem net so lank met sommiges! Sela!